CELEX: 62015CA0640
Language: sl
Date: 2017-01-25 00:00:00
Title: Zadeva C-640/15: Sodba Sodišča (tretji senat) z dne 25. januarja 2017 (predlog za sprejetje predhodne odločbe Court of Appeal – Irska) – evropski nalog za prijetje zoper Tomasa Vilkasa (Predhodno odločanje — Policijsko in pravosodno sodelovanje v kazenskih zadevah — Okvirni sklep 2002/584/PNZ — Evropski nalog za prijetje — Člen 23 — Rok za predajo zahtevane osebe — Možnost večkratnega dogovora o novem datumu predaje — Upiranje zahtevane osebe svoji predaji — Višja sila)

13.3.2017   
            
            
               SL
            
            
               Uradni list Evropske unije
            
            
               C 78/4
            
         Sodba Sodišča (tretji senat) z dne 25. januarja 2017 (predlog za sprejetje predhodne odločbe Court of Appeal – Irska) – evropski nalog za prijetje zoper Tomasa Vilkasa
   (Zadeva C-640/15) (1)
   
   ((Predhodno odločanje - Policijsko in pravosodno sodelovanje v kazenskih zadevah - Okvirni sklep 2002/584/PNZ - Evropski nalog za prijetje - Člen 23 - Rok za predajo zahtevane osebe - Možnost večkratnega dogovora o novem datumu predaje - Upiranje zahtevane osebe svoji predaji - Višja sila))
   (2017/C 078/05)
   Jezik postopka: angleščina
   
      Predložitveno sodišče
   
   Court of Appeal
   
      Stranka v postopku v glavni stvari
   
   Tomas Vilkas
   
      Izrek
   
   Člen 23(3) Okvirnega sklepa Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami, kakor je bil spremenjen z Okvirnim sklepom Sveta 2009/299/PNZ z dne 26. februarja 2009, je treba razlagati tako, da se morata v položaju, kakršen je obravnavan v postopku v glavni stvari, izvršitveni pravosodni organ in odreditveni pravosodni organ dogovoriti o novem datumu predaje na podlagi te določbe, kadar zaradi ponavljajočega upiranja zahtevane osebe ni bilo mogoče opraviti njene predaje v roku desetih dni po prvem novem datumu, dogovorjenem na podlagi te določbe, če zaradi izjemnih okoliščin ta organa tega upiranja nista mogla predvideti ter da se posledicam tega upiranja predaji kljub vsej skrbnosti navedenih organov ni bilo mogoče izogniti, kar mora preveriti predložitveno sodišče.
   Člena 15(1) in 23 Okvirnega sklepa Sveta 2002/584, kakor je bil spremenjen z Okvirnim sklepom 2009/299/PNZ z dne 26. februarja 2009, je treba razlagati tako, da se morata ista pravosodna organa v primeru poteka rokov iz člena 23 dogovoriti o novem datumu predaje.
   
      (1)  UL C 59, 15.2.2016.